b'\n_START_ARTICLE_\nTurismong seksuwal\n_START_SECTION_\nPangkalahatan\n_START_PARAGRAPH_\nKaraniwan, ang isang tao ay kayang maglakbay at gumawa ng isang seksuwal na aktibidad sa isang patutot, makikumpara rin eto sa lokal na prostitusyon. Subalit,kapag ang aktibidad na seksuwal ay nasasangkot ang prostitusyon ng mga bata, sapilitan o nasasangkot sa seksuwal na trafficking, ito ay karaniwang illegal, parehas sa kasamang bansa at minsan ang bansang kinagisnan ng isang indibidwal._NEWLINE_Kasama sa seksuwal na turismo ang lokal na turismong seksuwal, na paglalakbay sa loob ng bansa, o internasyonal na seksuwal na turismo, na paglalakbay sa labas ng bansa. Ito ay isang multimilyon dolyar na industriya na sumusuporta sa mga internasyonal na manggagawa na tinatayang umaabot sa milyon na katao. Sinasabi ng ibang tao na ang seksuwal na turismo ay nakakatulong hinde lamang sa industriya ng seksuwal kasama na rin ang mga industriya ng airline, taxi, restaurant at hotel. Ang mga organisasyon ng mga karapatang pantao ay may banta na ang sekswal na turismo ay may contribusyon sa human trafficking at prostitusyon sa mga bata.\n_START_SECTION_\nDestinasyon\n_START_PARAGRAPH_\nMaraming bansa ang madalas na puntahan ng mga turistang seksuwal. Kasama rito ang Brazil, Costa Rica, Cuba, Dominican Republic, Kenya, Netherlands, Pilipinas at Thailand.\n_START_SECTION_\nPambabaeng Seksuwal na Turismo\n_START_PARAGRAPH_\nMayroon rin na seksuwal na turismo para sa babae. Ang mga paunahing lugar na pinupuntahan ng mga pambabaeng seksuwal na turismo ay sa Katimugang Europa (Italy, Portugal, Greece, Croatia, Armenia, Montenegro at Espanya), ang Caribbean (ipangungunahan ng Jamaica, Barabados at Dominican Republic), ilang parte ng Afrika (Egypt, Tunisia, Gambia, Kenya) at Asya (Indonesia, Thailand). Kasama rin eto sa madalas puntahan ang Morocco, Fiji, Peru at El Salvador.\n_START_SECTION_\nTurismong Seksuwal sa mga Kabataan\n_START_PARAGRAPH_\nAng turismong seksuwal sa mga kabataan ay isang kriminal (sa maraming bansa) multi-million na dolyar na industriya na pinaniniwalaan na aabot sa dalawang milyon na kabaatan ang sangkot sa buong mundo. Para eto ay matigil, maraming bansa ay gumawa ng mga batas para maparusahan ang mga tao may sala sa pang-aabuso sa kabataan na naganap sa labas ng sariling bansa, kahit na ang bansa na pinangyarihan ng pang-aabuso ay walang batas na ukol rito, halimbawa, ang US Protect Act._NEWLINE_May ibang mga tao ang pumupunta sa ibang bansa upang makipagtalik sa mga menor de edad. Ang seksuwal na turismo sa mga kabataan ay nauugnay sa kahirapan.Ang Thailand, Cambodia, India, Brazil at Mexico ay natukoy na mga bansa na laganap ang pagsasamantalang seksuwal sa mga kabataan. Sa Thailand, kahit hinde alam ang tamang rami, tinataya na ang ang 40% ng mga patutot ng bansa ay menor de edad. Sa Cambodia ay isang tatlo ng lahat na patutot ay hinde pa 18 taong gulang. Sa India, sinasabi ng pulisya doon na mga 1.2 milyon na kabataan ay pinaniniwalaang isang patutot. Sa Brazil ay pinaniniwalaang pinakagrabeng seksuwal na child trafficking na rekord pagkatapos ng Thailand._NEWLINE_Sinasabi ng UNICEF na ang mga sekswalidad na nangyayari ay madalas tinitingnan na isang pribadong gawain, kaya ang mga komunidad nag-aatubiling gumawa ng aksiyon at makialam sa mga kaso ng mga pagsasamantalang seksuwal. Sa ugaling eto nagiging madaling pagsamantalahan ang mga kabataan. Karamihan nag pagsasamantalang eto ay nangyayari dahil sila ay nasangkot sa seksuwal na kalakalan kung saan dito sila pinagsamantalahan ng mga lokal na tao at seksuwal na turista. Ang Internet ay nagbibigay ng mabilis na pandaigdigan na kagamitan sa mga indibidwal na makakuha ng impormasyon sa mga destinasyon at pagkuha nito._NEWLINE_Sa kaso ng mga kabataan, ang Estados Unidos ay may mahigpit na batas na pinanagutan ng bawat Amerikano o mga residente sa Estados Unidos na pumunta sa labas ng bansa upang makisabak sa hinde kanaisnais na gawain sa menor de edad. Subalit ang pornograpiya ng mga bata, seksuwal na turismo at trafficking ng mga tao ay isa sa mga mabilis na pagunlad na industriya. Si Rep. Chris Smith,R-NJ ay pinakita ang H.R. 1623, ang "International Megan\'s Law". Parehas eto sa Megan\'s Law ng Estados Unidos, na nagbibigay ng mga abiso sa komunidad kung may "sex offender" ang naninirahan sa kanilang lugar. Ito rin ay mag-aalerto sa mga opisyal sa labas ng bansa kung kelan maglalakbay ang "sex offender" at minumungkahi nila sa ibang bansa na magkaroon ng listahan ng mga "sex offender" para mabigyan abiso ang Estados Unidos kung kailan babalik ang "sex offender" sa bansa para sa seksuwal na turismo.\n_START_SECTION_\nOposisyon sa Turismong Seksuwal\n_START_PARAGRAPH_\nAng mga organisasyon ng karapatang pantao nagbabala na ang seksuwal na turismo ay may contribusyon sa human trafficking at prostitusyon ng mga bata. Ang Nagkakaisang Bansa ay hinde sang-ayon sa seksuwal na turismo dahil sa kalusugan, panlipunan at kultural na kahihinatnan ng parehas na bansa ng mga turista pati na rin ang pinupuntahang bansa, lalo na sa sitwasyon na pagsasamantala sa kasarian, edad, panlipunan at ekonomiko hinde pagkapantay-pantay sa mga pinagpupuntahang lugar.'